jkorsvik/nowiki_second_scrape_merged huggingface dataset:
Oeonus

Oeonus er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 30 millimeter), brune smygere. Oversiden er ensfarget brun eller med noen små, hvite flekker på forvingen. På undersiden er det en litt diffus, lys flekk ved forvingens bakkant.


== Levevis ==
Larvene lever trolig på gress og halvgress.


== Utbredelse ==
Slekten er utbredt i Mellom- og Sør-Amerika, med én art i Mexico og to i Brasil.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Oeonus Godman, 1900
Oeonus edlichi (Plötz, 1886)
Oeonus egma (Evans, 1955)
Oeonus pyste Godman, 1900


== Kilder ==
Brower, A.V.Z. & Warren, A. (2007) Oeonus på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Oeonus i Encyclopedia of Life 
(en) Oeonus i Global Biodiversity Information Facility 
Oeonus – detaljert informasjon på Wikispecies 
Butterflies of America - Oeonus spp. [2]
Skiveprotrusjon

Skiveprotrusjon er en utbuling på en mellomvirvelskive i ryggsøylen.En skiveprotrusjon er som regel forbigående, men kan også være et forstadie til en skiveprolaps. I likhet med prolaps kan en protrusjon i en del tilfeller være smertefull dersom den presser mot omgivelsene, særlig hvis den legger trykk på isjiasnerven.
Det kan være vanskelig å oppdage en protrusjon ved hjelp av røntgen eller MR. Bortsett fra fysisk aktivitet er behandlingsmulighetene meget begrensede.


== Referanser ==
Carrie (2013)

Carrie er en amerikansk skrekkfilm fra 2013. Filmen er regissert av Kimberly Peirce, skrevet av Roberto Aguirre-Sacasa basert på romanen med samme navn av Stephen King, og har Chloë Grace Moretz og Julianne Moore i hovedrollene.
Filmen er en nyinnspilling av Carrie (1976).


== Handling ==
Carrie White (Chloë Grace Moretz) er en ensom tenåring som blir mobbet på skolen og som blir overbeskyttet av sin dypt religiøse mor (Julianne Moore). Imidlertid har hun en stor hemmelighet; hun har telekinese - evnen til å kunne bevege på gjenstander uten å berøre dem. Når hun endelig føler at klassekompisene tar mobbingen for langt på skoledansen, bestemmer Carrie seg for å slå tilbake mot dem ved hjelp av sine overnaturlige evner.


== Rolleliste ==
Chloë Grace Moretz i rollen som Carrie White
Julianne Moore i rollen som Margaret White
Gabriella Wilde i rollen som Sue Snell
Cësar Yedra i rollen som Leandro Bawman
Ansel Elgort i rollen som Tommy Ross
Alex Russell i rollen som Billy Nolan
Portia Doubleday i rollen som Chris Hargensen
Judy Greer i rollen som Miss Desjardin
Michelle Nolden i rollen som Estelle Parsons
Zoe Belkin i rollen som Tina Blake


== Eksterne lenker ==
Offisielt nettsted 
(en) Carrie på Internet Movie Database 
(no) Carrie hos Filmfront 
(sv) Carrie i Svensk Filmdatabas 
(da) Carrie i Danmark Nationale Filminstitut 
(fr) Carrie på Allociné 
(nl) Carrie på MovieMeter 
(en) Carrie på AllMovie 
(en) Carrie på Turner Classic Movies 
(en) Carrie på Rotten Tomatoes 
(en) Carrie på Metacritic
Tom Clancy’s Jack Ryan

Tom Clancy’s Jack Ryan er en amerikansk fjernsynsserie skapt av Carlton Cuse og Graham Roland, og er basert på rollefiguren Jack Ryan av Tom Clancy. Serien ble bestilt av strømmetjenesten Amazon med en sesong på ti episoder, og produksjonen ble ferdigstilt i 2017.
Den har blant andre Cuse, John Krasinski, Michael Bay og Mace Neufeld som produsenter («executive producers»), og Krasinski spiller tittelrollen, hvilket gjør ham til den femte skuespilleren til å skildre rollefiguren, etter Alec Baldwin, Harrison Ford, Ben Affleck og Chris Pine fra filmserien. Tom Clancy’s Jack Ryan har premiere på Amazon Video i 2018.
Pilotepisoden ble regissert av Morten Tyldum.


== Handling ==
«Da CIA-analytikeren Jack Ryan snubler over en mistenkelig rekke med bankoverføringer, trekker søket etter svar ham fra kontorjobbens trygghet og skyter ham inn i et dødelig katt-og-mus-spill over hele Europa og Midtøsten, mens en stigende terroristleder forbereder et massivt angrep mot USA og dets allierte.»


== Rollebesetning ==
Jack Ryan … John Krasinski
Cathy Muller … Abbie Cornish
James Greer … Wendell Pierce
Joe Muller … Peter Fonda
Tarek Kassar … Mena Massoud
Sanger … Timothy Hutton
Marcus Trent … Al Sapienza


== Referanser ==


== Eksterne lenker ==
(en) Tom Clancy’s Jack Ryan på Internet Movie Database 
(en) Tom Clancy’s Jack Ryan på Rotten Tomatoes 
(en) Tom Clancy’s Jack Ryan på Metacritic
Antiandrogen

Antiandrogen er en type legemiddel som reduserer androgennivåer (herunder bl.a. testosteron) i kroppen. Androgener fører til utvikling av mannlige sekundære kjønnskarakteristika. Antiandrogener motvirker dette. Slike legemidler brukes både av biologiske menn og kvinner av ulike medisinske grunner. F.eks. kan antiandrogener brukes til å behandle hirsutisme blant biologiske kvinner. Alle menn og kvinner har både androgener (som testosteron) og østrogener i kroppen, men nivåene er forskjellige. Det er likevel store individuelle forskjeller innenfor samme kjønn, og noen biologiske kvinner kan ha unormalt høye androgennivåer som kan føre til hårvekst og andre mannlige trekk. 
Antiandrogener brukes videre for å behandle prostatakreft hos menn, der reduksjon av androgennivåer vil ha en gunstig effekt. Store doser antiandrogener brukes i hormon-substitusjonsbehandling av transkjønnede kvinner for å undertrykke androgener og redusere dette til et kvinnelig nivå. Antiandrogener ble oppdaget på 1960-tallet og har siden blitt et standardelement i forskjellige medisinske behandlinger.
Det finnes mange ulike legemidler som brukes som antiandrogener, blant disse finner man bl.a. Androcur og spironolakton.


== Eksterne lenker ==
Om antiandrogen, fra Store norske leksikon
Gaula kraftverk

Gaula kraftverk er et vannkraftverk i Gaulavassdraget ved Reitan i Holtålen kommune i Trøndelag. Det eies og drives av Midt Energi.
Kraftverket ble opprinnelig bygd 1923 som energikilde for Killingdal gruver og erstattet i sin tid et kraftverk fra 1905 som lå lenger oppe i elva. Installert effekt i det nyere kraftverket var 515 kW, midlere årsproduksjon var rundt 3 GWh.
Gauldal Energi overtok kraftverket 1987 etter at gruvedriften hadde blitt nedlagt året før. Det ble nedlagt i 2008.
I 2009 ble det åpnet et nytt kraftverk ved siden av det gamle. 
Installert effekt er 2,6 MW fra to francisturbiner. Årsproduksjon er 16 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Midt Energi om Gaula kraftverk Arkivert 31. august 2019 hos Wayback Machine.
Store Norske Leksikon
Beyşehir

Beyşehir er en by og et distrikt i provinsen Konya i Sentral-Anatolia i Tyrkia. Byen ligger på sørøsstsiden av Beyşehirsjøen mens Taurusfjellene ligger i vest og sørvest. Byen har litt over 30 000 innbyggere, mens hele Beyşehir-distriktet har litt over 70 000 innbyggere.
I antikken het byen Pisidia. 


== Tyrkere fra Beyşehir i Norge ==
Selv om det hadde kommet enkelte tyrkere til Norge allerede på 1940- og 1950-tallet, var det først i begynnelsen av 70-tallet at den store tyrkiske innvandringen til Norge startet, med et titalls tyrkere som hadde utvandret fra Beyşehir, nærmere bestemt fra landsbyen Göynem, til Norge for å jobbe på Liermoen Torvstøfabrikk i Aurskog-Høland. Mange av dagens norsk-tyrkere, som utgjør litt over 16 000 inkludert tyrkisk-kurdere, kommer nettopp fra Beyşehir, og kunne feire 40-årsjubileum i 2012.
På grunn av den store utvandringen fra Beyşehir og landsbyene rundt til Drammen har politikere fra Drammen og Beyşehir gjensidig besøkt hverandre, og i 2003 fikk en plass ved innkjøringen til Beyşehir navn etter Drammen.


== Severdigheter og kultur i Beyşehir ==
Beyşehir ligger rett ved siden av  Beyşehirsjøen (tyrkisk Beyşehir Gölü), som er landets nest største innsjø og største ferskvannssjø. Den har fått navnet etter byen Beyşehir, og får vannet sitt via elver fra Sultanfjellene. Innsjøen har et areal på 650 km² og er 45 km lang og 20 km bred. Dypeste punktet er 10 m. Det finnes 32 øyer her, og området er Beyşehirs nasjonalpark. Det finnes også mange ulike fuglearter i området. 
Hver sommer feires Beyşehirsjø-festivalen i Beyşehir, hvor både lokale og nasjonale artister opptrer på scenen, og det blir holdt konkurranser i ulike sportsgrener som sykling og riding. Det pågår økt handelvirksomhet under festivalsperioden. Innsjøen benyttes også til å ulike aktiviteter.
Beyşehir er foruten dette kjent for Steinbrua, som er en historisk kombinasjon av bru og demning bygget av osmanene i årene 1907-1914. 
Eşrefoğlu-moskeen fra 1200-tallet, bygget av seljukene, er en annen viktig severdighet i Beyşehir. Moskeen regnes som en del av verdensarven og er under beskyttelse av UNESCO. Det finnes i tillegg flere historiske moskeer og andre bygninger i Beyşehir.

		
		


== Referanser ==


== Eksterne lenker ==
Offisielt nettsted 
(en) Beyşehir – kategori av bilder, video eller lyd på Commons 
Kommunens offisielle nettside
Kulturforening for norske borgere med bakgrunn fra Göynem
Google Maps
Propertius (sommerfugl)

Propertius er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 30-35 millimeter), nokså kraftige, brune smygere. Oversiden er brun, men en skrå rad av hvite flekker (kan være delvis gjennomsiktige) på forvingen og et utydelig, lyst bånd på bakvingen. Undersiden er gulbrun, forvingen med et skrått, hvitt bånd, bakvingen med to brede, skinnende hvite bånd. De hvite båndene på undersiden av bakvingen kan være et godt kjennetegn på denne slekten, som dermed blir en av de mer lett gjenkjennelige slektene i Hesperiini.


== Utbredelse ==
Slekten er utbredt i Sør- og Mellom-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Propertius Evans, 1955
Propertius dejongi Austin, 2008
Propertius phineus (Cramer, 1777)
Propertius propertius (Fabricius, 1793)


== Kilder ==
Brower, A.V.Z. & Warren, A. (2007) Propertius på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Propertius i Encyclopedia of Life 
(en) Propertius i Global Biodiversity Information Facility 
(en) Propertius hos NCBI 
(en) Kategori:Propertius – bilder, video eller lyd på Wikimedia Commons 
Propertius – detaljert informasjon på Wikispecies 
Butterflies of America - Propertius spp. [2]
Nyhasidisme

Nyhasidisme eller jødisk fornyelse (hebraisk: התחדשות יהודית; jiddisch: ייִדיש רענעוואַל; engelsk: Jewish Renewal) er en nyere, hovedsakelig nordamerikansk bevegelse innenfor jødedommen som har utspring i ḥasidisme. Den søker gi ny vitalitet til moderne jødedom med mystiske, hasidiske, musikalske og meditative virkemidler. Den skiller seg fra Baal teshuva-bevegelsen med en tilbakevending til ortodoks jødedom. Nyhasidisme legger stor vekt på likestilling mellom kjønnene, på fredsarbeid og miljøvern, har flere synkretistiske trekk og med en forståelse av jødedommen som en religiøs sivilisasjon i stadig utvikling, en forståelse som er lånt fra rekonstruksjonistisk jødedom.De viktigste lederne innenfor nyhasidismen er Zalman Schachter-Shalomi og Arthur Waskow. Bevegelsen benytter blant annet kabbalistisk og hasidisk teori og praksis i et ikke-ortodokst, egalitært rammeverk. Bevegelsen tar til seg venstreorienterte trekk som feminisme, miljøvern og pasifisme og utvider den tradisjonelle jødiske gudstjenesten med ekstatiske elementer som meditasjon, chanting og dans. Som del av arbeidet i å utvide det jødiske ritualet låner medlemmene fritt og åpent fra buddhisme, sufisme, indianske naturreligioner og andre trosforestillinger. Dette fenomenet er kjent i religionsvitenskapen som synkretisme. Mange jøder utenfor nyhasidismen ser religiøs synkretisme som uforenlig med jødedommen og regner derfor ikke den såkalte jødiske fornyelsen som en del av den jødiske religionen.


== Referanser ==


== Litteratur ==
Lerner, Michael (1994): Jewish Renewal: A Path to Healing and Transformation
Schachter-Shalomi, Zalman (1993): Paradigm Shift: From the Jewish Renewal Teachings of Reb Zalman Schachter-Shalomi
Groesberg, Sholom, (2008): Jewish Renewal:  A Journey: the movement's history, ideology and future,iUniverse, Inc.
Kaplan, Dana Evan, (2009 ): Contemporary American Judaism: Transformation and Renewal, Columbia University Press (har et kapittel til tidlig historie og veksten for Nyhasidisme)
Bader, Michael J. (1994): Shame and Resistance to Jewish Renewal i: Tikkun 9(6): 23.


== Eksterne lenker ==
ALEPH Alliance for Jewish Renewal
OHaLaH:  The Association of Rabbis for Jewish Renewal
Serdis

Serdis er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 40 millimeter), brunlige smygere. Oversiden er mørkbrun med mer eller mindre utbredte, brunoransje felter, nær forkanten av forvingen kan det være noen små, hvite flekker. Undersiden er noe grønnlig brun, i alle fall på bakvingen, som gjerne har to lyse tverrbånd.


== Levevis ==
Disse smygerne lever i tropisk skog.


== Utbredelse ==
Slekten er utbredt i det nordvestlige Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Serdis Mabille, 1904
Serdis statius (Plötz, 1883)
Serdis venezuelae (Westwood, 1852)
Serdis viridicans (C. & R. Felder, 1867)


== Kilder ==
Brower, A.V.Z. & Warren, A. (2007) Serdis på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Serdis i Encyclopedia of Life 
(en) Serdis i Global Biodiversity Information Facility 
(en) Serdis hos NCBI 
(en) Kategori:Serdis – bilder, video eller lyd på Wikimedia Commons 
Serdis – detaljert informasjon på Wikispecies 
Butterflies of America - Serdis spp. [2]
Karagöz-Hacivat

Karagöz (som betyr svartøye eller sigøyner på tyrkisk) og Hacivat (forkortet form for "Haci Cevat", som betyr "pilegrimen Cevat", også skrevet som Hacivad) er et tyrkisk skyggespill som stammer fra 1400-tallet.Skyggespillet ble i 2009 inkludert i UNESCOs liste over "verdens kultur-og naturvernområder" (Verdensarven) som tyrkisk kulturarv. I den tyrkiske byen Bursa, hvor Karagöz og Hacivat stammer fra, finnes det et eget museum for skyggespillet. Den internasjonale figurteaterorganisasjonen UNIMAs avdeling i Bursa arrangerer, sammen med de lokale myndighetene i Bursa, en årlig festival der det vises både Karagöz-forestillinger og annet skyggespill.Det kom på slutten av 1800-tallet også en gresk oppfølger, Karagiozis, som var basert på tyrkiske Karagöz, men etter hvert fikk et mer gresk preg.I dag er Karagöz og Hacivat, ofte også bare referert som Karagöz-skyggespillet, fortsatt populært i forbindelse med ulike kulturelle arrangementer og i den islamske måneden ramadan, men ikke særlig synlig i det daglige liv.


== Figurer og handling ==
Skyggespillet er sentrert rundt morsomme dialoger og diskusjoner mellom Karagöz og Hacivat. Karagöz er den folkelige, rappkjeftede karakteren som ikke er redd for å si det han vil. Han er også analfabet, men kommer til gjengjeld alltid med raske og morsomme replikker. Hacivat representerer den velutdannede, men noe blærete og overlegne overklassen. Han er alltid høflig og snakker poetisk, i motsetning til Karagöz. Han prøver å lære opp og forklare Karagöz forskjellige ting, men blir møtt med skarpe kommentarer og innimellom med et hodeslag eller to. Likevel er det Karagöz som er den mest populære skikkelsen.I tillegg til disse hovedkarakterene finnes det også andre figurer og settinger, som den høye mannen Uzun Efe, stoffavhengige Kanbur Tiryaki, den flørtende damen Nigâr, med flere. Det tradisjonelle, tyrkiske skyggespill-universet omfatter også en rekke ikke-tyrkiske karakterer.


== Film ==
I 2005 ble det laget en film om Karagöz Hacivat med tittelen Hacivat Karagöz Neden Öldürüldü (Hvorfor ble Hacivat og Karagöz drept?). Flere kjente skuespillere spilte i den litt over to timer lange filmen, som rask ble veldig populær i Tyrkia. Filmen har nå en IMDB-score på 7,5/10. Filmen vant tre priser på Antalya Internasjonale Filmfestival i 2006.


== Referanser ==


== Videre lesning ==
Traditional Turkish Shadow Theatre Karagoz
Tirynthia

Tirynthia er en slekt av sommerfugler som tilhører familien smygere (Hesperiidae).


== Utseende ==
Middelsstore (vingespenn ca. 30 millimeter), brune smygere. Vingene har hvite flekker som på bakvingen danner et tverrbånd.


== Levevis ==
Larvene lever trolig på gress og halvgress.


== Utbredelse ==
Slekten er utbredt i Mellom- og Sør-Amerika, fra Mexico i nord til Argentina i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Tirynthia Godman, 1900
Tirynthia cinica (Plötz, 1882)
Tirynthia conda Evans, 1955
Tirynthia conflua (Herrich-Schäffer, 1869)


== Kilder ==
Brower, A.V.Z. & Warren, A. (2007) Tirynthia på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Tirynthia i Encyclopedia of Life 
(en) Tirynthia i Global Biodiversity Information Facility 
(en) Tirynthia hos NCBI 
Tirynthia – detaljert informasjon på Wikispecies 
Butterflies of America - Tirynthia spp. [2]
Wallengrenia

Wallengrenia er en slekt av sommerfugler som tilhører familien smygere (Hesperiidae).


== Utseende ==
Nokså små (vingespenn ca. 25-30 millimeter), brunlige smygere. Vingene kan være ensfarget brune eller ha større eller mindre brunoransje partier, med eller uten små, hvite flekker. Som vanlig hos Hesperiini er det vanskelig å bestemme slekten ut frå ytre utseende alene.


== Levevis ==
Larvene lever på ulike gress.


== Utbredelse ==
Slekten er utbredt i Amerika, fra det østlige Canada i nord til Argentina i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Hesperiini  Latreille, 1807
Slekten Wallengrenia Berg, 1897
Wallengrenia drury (Latreille, 1824) - ofte ført som underart av Wallengrenia otho
Wallengrenia egeremet (Scudder, 1863)
Wallengrenia misera (Lucas, 1857) - ofte ført som underart av Wallengrenia otho
Wallengrenia ophites (Mabille, 1878) - ofte ført som underart av Wallengrenia otho
Wallengrenia otho (Smith, 1797)
Wallengrenia premnas (Wallengren, 1860)
Wallengrenia sapuca Evans, 1955 - ofte ført som underart av Wallengrenia otho
Wallengrenia vesuria (Plötz, 1882) - ofte ført som underart av Wallengrenia otho


== Kilder ==
Brower, A.V.Z. & Warren, A. (2007) Wallengrenia på Tree of life [1]
Markku Savela's Lepidoptera and some other life forms: Sjekkliste over artene. Hentet 3.11. 2012.


== Eksterne lenker ==
(en) Wallengrenia i Encyclopedia of Life 
(en) Wallengrenia i Global Biodiversity Information Facility 
(en) Wallengrenia hos ITIS 
(en) Wallengrenia hos NCBI 
(en) Kategori:Wallengrenia – bilder, video eller lyd på Wikimedia Commons 
Wallengrenia – detaljert informasjon på Wikispecies 
Butterflies of America - Wallengrenia spp. [2]
Escape Plan

Escape Plan er en amerikansk actionthriller fra 2013. Filmen er regissert av Mikael Håfström, og har Sylvester Stallone og Arnold Schwarzenegger i hovedrollene.


== Handling ==
Ray Breslin (Sylvester Stallone) jobber med å designe fengselsceller. Når han blir satt i en felle og deretter uskyldig dømt for et mord, blir han kastet inn i en celle han selv har designet. Han begynner straks å planlegge flukten - han skal på død og liv finne personen som har lurt ham. Som medhjelper har han den vise og sjelfulle fangen Swan Rottmayer (Arnold Schwarzenegger).


== Rolleliste ==
Sylvester Stallone som Ray Breslin
Arnold Schwarzenegger som Swan Rottmayer
Jim Caviezel som Willard Hobbes
Vincent D'Onofrio som Lester Clark
Sam Neill som Dr. Emil Kaikev
Vinnie Jones som Drake
50 Cent som Hush
Amy Ryan som Abigail Ross
Faran Tahir som Javed
Matt Gerald som Roag


== Trivia ==
Når filmen først kom i produksjon var Bruce Willis påtenkt hovedrollen, mens Antoine Fuqua skulle regissere.


== Eksterne lenker ==
Artikkelen har ingen egenskaper for offisielle lenker i Wikidata
(en) The Tomb på Internet Movie Database 
(no) The Tomb hos Filmfront 
(sv) The Tomb i Svensk Filmdatabas 
(da) The Tomb i Danmark Nationale Filminstitut 
(fr) The Tomb på Allociné 
(nl) The Tomb på MovieMeter 
(en) The Tomb på AllMovie 
(en) The Tomb på Turner Classic Movies 
(en) The Tomb på Rotten Tomatoes 
(en) The Tomb på Metacritic
Driedaagse van West-Vlaanderen

Driedaagse van West-Vlaanderen eller Johan Museeuw Classics er et belgisk etapperitt i landeveissykling som arrangeres hvert år i mars. Rittet har blitt arrangert siden 1945. Rittet er av UCI klassifisert med 2.1 og er en del av UCI Europe Tour. 


== Vinnere ==


== Eksterne lenker ==
Offisielt nettsted 
(en) Driedaagse van West-Vlaanderen – kategori av bilder, video eller lyd på Commons